text: алматы станок жасау зауыты алматы қаласындағы станоктар шығаратын кәсіпорын. зауыт 1932 ж. шойын құю зауыты түрінде құрылған. негізінен тұрмыстық бұйымдар (шеге, ыдыс-аяқ, кереует, т.б.) шығарды. 1942 ж. көшіріліп әкелінген ворошиловоград құю-механик. зауытымен біріккеннен кейін октябрьдің 20 жылдығы атынд. алматы механикалық зауыты болып аталды. автомобильдер мен тракторларға тетіктер мен қосалқы бөлшектер шығарып, майданның арнаулы тапсырыстарын орындады. 1961 ж. алматы станок жасау зауыты аталып, станок жасауға бейімделді. 1993 ж. акционерлік “алматы станок жасау зауыты” қоғамы болып қайта құрылды. зауытта жұмыс процесі кеңінен токарлық станоктар мен стандартты емес жабдықтар шығарады. зауыт өз өнімдерін отыздан астам шет елге жөнелтеді. қазақ ұлттық энциклопедиясы